|  |
| --- |
| HERA_logo |
| **HRVATSKA ENERGETSKA REGULATORNA AGENCIJA**  **Ulica grada Vukovara 14, 10000 Zagreb** |

**Klasa: 404-01/18-04/34**

**Urbroj: 371-07-18-3**

**Zagreb, 10. kolovoza 2018.**

**GOSPODARSKIM SUBJEKTIMA**

**PREDMET: Poziv na dostavu ponuda za pisače**

Sukladno članku 12. Zakona o javnoj nabavi („Narodne novine“, broj 120/16, dalje: ZJN 2016) za nabavu roba i usluga te provedbu projektnih natječaja procijenjene vrijednosti manje od 200.000,00 kuna naručitelj nije obvezan provoditi postupak javne nabave propisan ZJN 2016.

Temeljem Pravilnika o provedbi postupaka jednostavne nabave, klasa: 011-01/17-01/07, urbroj: 371-01/17-01, od 31. ožujka 2017., ovim putem Hrvatska energetska regulatorna agencija, Ulica grada Vukovara 14, Zagreb (dalje: naručitelj) upućuje Poziv za dostavu ponude kako slijedi:

# 1. OPĆI PODACI

## 1.1. Podaci o naručitelju

Naručitelj: Hrvatska energetska regulatorna agencija

Adresa: Ulica grada Vukovara 14, 10000 Zagreb

OIB: 83764654530

Telefon: 01 / 6323 777

Telefaks: 01 / 6115 344

URL: [www.hera.hr](http://www.her.hr)

e-mail: hera@hera.hr

Odgovorna osoba naručitelja: Tomislav Jureković, predsjednik Upravnog vijeća

## 1.2. Osoba zadužena za kontakt

Kontakt osoba: Robert Premuž

Telefon: 01 / 6323 764

e-mail: rpremuz@hera.hr

**1.3. Procijenjena vrijednost predmeta nabave** - Računalna oprema

150.000,00 kuna bez PDV-a

## 1.4. Procijenjena vrijednost grupe nabave – Pisači

11.000,00 kuna bez PDV-a

## 1.5. Evidencijski broj nabave: 33-2018

## 1.6. Brojčana oznaka iz jedinstvenog rječnika javne nabave: 30230000-0

# 2. PODACI O PREDMETU NABAVE

## 2.1. Opis predmeta nabave

Predmet nabave su 2 komada HP LaserJet Pro M402dne i 3 komada POS pisača Star TSP743IIU

## 2.2. Troškovnik, tehnička specifikacija te količina predmeta nabave

Troškovnik, detaljna tehnička specifikacija s količinama predmeta nabave navedena je u Prilogu 1 ovog Poziva.

## 2.3. Mjesto i rok isporuke robe

Mjesto isporuke predmeta nabave je na adresi sjedišta naručitelja: Ulica grada Vukovara 14, 10000 Zagreb.

Rok za isporuku robe koje su predmet nabave je 8 kalendarskih dana od dana slanja Narudžbenice.

# 3. PODACI O PONUDI

## 3.1. Sadržaj i način izrade ponude

Pri izradi ponude ponuditelj se mora pridržavati zahtjeva i uvjeta iz ovog Poziva. Ponuditelj ne smije mijenjati i nadopunjavati tekst Poziva. Ponuda mora biti izrađena u papirnatom obliku, otisnuta ili pisana neizbrisivom tintom.

Ponuda mora sadržavati najmanje:

1. Popunjeni Troškovnik (Prilog 1),
2. Popunjeni Ponudbeni list (Prilog 2).

## 3.2. Datum, vrijeme, način i mjesto dostave ponuda

Ponude se predaju neposredno na urudžbeni zapisnik naručitelja ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačen naziv i adresa ponuditelja te naziv i adresa naručitelja i oznaka sljedećeg sadržaja:

**Hrvatska energetska regulatorna agencija  
Ulica grada Vukovara 14, 10000 Zagreb  
POSTUPAK JEDNOSTAVNE NABAVE – PISAČI  
"NE OTVARAJ"**

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Ponuda, bez obzira na način dostave, mora biti zaprimljena od strane naručitelja, na adresi Hrvatske energetske regulatorne agencije, Ulica grada Vukovara 14, 10000 Zagreb, najkasnije do 17. kolovoza 2018. godine u 10:00 sati.

Sve ponude koje naručitelj primi nakon isteka roka za dostavu ponuda, obilježit će se kao zakašnjele te će se neotvorene vratiti pošiljatelju bez odgode. Ponude se neće javno otvarati.

## 3.3. Način određivanja cijene ponude

U cijenu ponude bez poreza na dodanu vrijednost moraju biti uračunati svi troškovi, naknade, pristojbe i/ili popusti.

## 3.4. Valuta, jezik i pismo ponude

Cijena ponude izražava se u hrvatskim kunama. Ponuda se izrađuje na hrvatskom jeziku i latiničnom pismu.

## 3.5. Kriterij za odabir ponude

Kriterij za odabir ponude je najniža cijena.

## 3.6. Rok valjanosti ponude

Rok valjanosti ponude je 30 (trideset) dana od dana otvaranja ponuda. Naručitelj će odbiti ponudu u čiji je rok valjanosti kraći od zahtijevanog.

## 3.7. Rok, način i uvjeti plaćanja

Naručitelj će izvršiti plaćanje odmah na temelju ispostavljenog računa u roku od 3 dana od dana isporuke robe uplatom na IBAN odabranog ponuditelja.

**4. Obavijest o odabiru / poništenju**

## 4.1. Rok donošenja obavijesti o odabiru ili poništenju nadmetanja

Rok za donošenje obavijesti o odabiru ili odluke o poništenju postupka nabave iznosi najviše 15 dana od dana isteka roka za dostavu ponuda.

Obavijest o odabiru ili o poništenju postupka nabave naručitelj će bez odgode dostaviti svakom ponuditelju.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, bez ikakvih obveza ili naknada bilo koje vrste prema ponuditeljima.

**Predsjednik Upravnog vijeća**

**Tomislav Jureković, dipl. ing.**

Prilog: kao u tekstu

Dostaviti:

1. Službi za zajedničke poslove radi objave na internetskim stranicama

2. Pismohrani, ovdje

Co:

1. Služba za zajedničke poslove

2. Služba za pravne i kadrovske poslove

# PRILOG 2

## PONUDBENI LIST

Broj ponude: \_\_\_\_\_\_\_\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_\_\_\_\_\_\_\_

**Naručitelj**: Hrvatska energetska regulatorna agencija

Ulica grada Vukovara 14, 10000 Zagreb

OIB: 83764654530

**Predmet nabave**: Pisači

**Podaci o ponuditelju:**

|  |  |
| --- | --- |
| Zajednica ponuditelja (zaokružiti) | DA[[1]](#footnote-1) NE |
| Naziv i sjedište ponuditelja / člana zajednice ponuditelja ovlaštenog za komunikaciju s naručiteljem |  |
| Adresa |  |
| OIB[[2]](#footnote-2) |  |
| IBAN |  |
| Gospodarski subjekt je u sustavu PDV-a (zaokružiti) | DA NE |
| Adresa za dostavu pošte |  |
| Adresa e-pošte |  |
| Kontakt osoba ponuditelja |  |
| Telefon |  |
| Telefaks |  |
| Sudjelovanje podizvoditelja (zaokružiti) | DA NE |

**Cijena ponude:**

|  |  |
| --- | --- |
| Cijena ponude bez PDV-a |  |
| Porez na dodanu vrijednost[[3]](#footnote-3) |  |
| Cijena ponude s PDV-om |  |

**Rok valjanosti ponude**: 30 dana od dana otvaranja ponuda.

Za ponuditelja:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime i potpis ovlaštene osobe)

1. U slučaju zajedničke ponude popuniti Dodatak I ponudbenom listu. [↑](#footnote-ref-1)
2. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-2)
3. Ako ponuditelj nije u sustavu PDV-a ili je predmet nabave oslobođen PDV-a, rubriku ostaviti praznom. [↑](#footnote-ref-3)